પણી સિસ્ટમમાં જે ઘડ પડી જાય છે તે પછી કયારેય સીધી થતી નથી એટલે કે તેમાં ફેરફારનો અવકાશ રહેતો નથી. પછી ભલે ગમે તેની સરકાર આવે. ૨૪ ઈંચ, ૩૪ ઈંચ, ૫૬ ઈંચ કે ૭૬ ઈંચ વાળી સરકાર આવે તો પણ આ ઘડને તોડવા માટે તેઓ કરૂણ રીતે રકાસ પામતા હોય છે. ખાસ કરીને લોકોના આરોગ્ય અને એમના બેઝીક અધિકારોની વાત આવે ત્યારે ચિંતા ખુબ જ ઉંડી બની જાય છે. હવે ઘર ઘરમાં ચિંતાની આગ લાગી ચુકી છે કારણકે દૂધમાં પણ ભેળસેળ અને ભયંકર પ્રકારની ભેળસેળ બહાર આવી છે. રાજયભરમાં દૂધમાં ભેળસેળની ફરિયાદ થયા બાદ સરકારે કાર્યવાહી કરવા આદેશ કર્યેા અને ફુડ એન્ડ ડ્રગ્ઝ કચેરીના ગુજરાત રાજયમાં ૧૫૦ સ્થળે દરોડા પડયા. મિલ્ક સ્કેનર પર અને લેબોરેટરીમાં ટેસ્ટીંગની પ્રક્રિયા શરૂ થઈ છે.